Sekolah Kebangsaan Sungai Lamaus

Sekolah Kebangsaan Sungai Lamaus atau nama ringkasnya SK Sg. Lamaus, merupakan sebuah Sekolah kebangsaan yang terletak di D/A Pejabat Pelajaran Daerah Kecil Subis. Ia terletak kira - kira 86 kilometer dari Pejabat Pendidikan Daerah Subis dan 113 kilometer dari Bandaraya Miri.

Pada 2021, Sekolah Kebangsaan Sungai Lamaus memiliki 70 pelajar lelaki dan 61 pelajar perempuan, menjadikan jumlah keseluruhan murid seramai 123 orang. Ia mempunyai seramai 12 orang guru.2009

Sejarah 

Sekolah Kebangsaan Sungai Lamaus secara rasminya ditubuhkan pada tahun 1964. Ia merupakan satu inisiatif oleh penduduk sekitar Rh Jawi ( Kini Rh Ampau ) dan Rh Sebang ( Kini Rh Sigan ) untuk mewujudkan satu pusat pendidikan bagi anak kedua - dua penduduk rumah panjang. 

Asalnya tapak sekolah ini adalah di tebing sungai Niah ( berhadapan dengan Rumah Ampau ). Namun atas sebab masalah banjir yang selalu berlaku, maka pihak kerajaan telah memberi geran untuk memindahkan sekolah ke kawasan yang tinggi yang diduduki sehingga sekarang.

Pada zaman 1990-an, sekolah ini merupakan sekolah yang terkenal dengan sepak takraw di Peringkat Daerah Subis dan Bahagian Miri.

Era Baharu : SK Sungai Lamaus 

Pada lewat tahun 2020, pembinaan blok baru sekolah bersama sama dua unit kuarters telah mendapat kelulusan dari JKR Bahagian Miri di bawah program pembangunan sekolah daif di Sarawak.

Perobohan blok lama dan pembinaan blok baru dilakukan pada Disember 2020, dan masih berjalan dengan lancar ketika ini.

Pencapaian 

Akademik 

Dalam akademik, sekolah ini telah mencapai beberapa keputusan yang sederhana, namun pernah menghasilkan pelajar yang mendapat 5A dalam Ujian Pencapaian Sekolah Rendah ( UPSR ). Walaupun mencatatkan keputusan UPSR yang agak sederhana namun sekolah ini masih mengekalkan prestasi yang memberangsangkan setiap tahun.

Pada 2019, seorang pelajar bernama Pretty Zinta anak Niru telah berjaya meraih keputusan 4A2B dalam UPSR. 

Ko - Kurikulum 

Pada tahun 1990an, sekolah ini cukup digeruni di Daerah Subis dan Bahagian Miri kerana kehebatan pelajar - pelajar mereka dalam sukan sepak takraw. Permulaan prestasi sukan sepak takraw di SK Sg Lamaus bermula atas saranan mantan Guru Besar iaitu En. William Changgan anak Mun. Kemuncak kejayaan sekolah pada masa itu ialah di mana 2 orang pelajar telah terpilih untuk bersekolah dan berlatih di Sekolah Sukan Bukit Jalil, Kuala Lumpur. Kini, legasi sepak takraw masih diteruskan secara kecil - kecilan dan masih menjadi sebutan di kalangan warga Niah terutama. 

Pada tahun 2007, sekolah ini mula menggerakkan usaha dalam mempelbagaikan sukan kepada pelajar terutama dalam bola sepak dan futsal. Sebelum itu, pasukan bolasepak sekolah belum lagi tertubuh secara rasmi. Sedikit demi sedikit sukan bolasepak dan futsal mula mendapat tempat dalam minat pelajar. Kemuncak prestasi ialah di mana sekolah ini menjuarai Karnival Ko Kurikulum Asrama Peringkat Daerah Subis dalam acara Bolasepak SR dan 3 wakil pelajar iaitu Lihan, Steven Jinggut dan Jackson telah terpilih mewakili Bahagian Miri ke Peringkat Negeri Sarawak.

Baru - baru ini, salah seorang pelajar telah terpilih ke Peringkat Negeri iaitu Yohanes Langat menerusi acara MSSR Bolasepak.

SK Sungai Lamaus tidak menoleh ke belakang dan sentiasa menyumbang pembangunan sukan terutama Olahraga dan Bolasepak, dengan kemuncaknya pada 2019 apabila adik Andryson Makson telah menjuarai MSSR Olahraga Peringkat Kebangsaan di Johor ketika itu. 

Manakala dalam bidang bolasepak, SK Sungai Lamaus sentiasa melahirkan pelajar yang mewakili peringkat negeri sejak 2014 hingga sekarang.

Alamat
Sekolah Kebangsaan Sungai Lamaus
D/A Pejabat Pelajaran Daerah Kecil Subis 
98150, Bekenu
Sarawak, Malaysia
Telefon =  TIADA
Fax       = TIADA

Pautan luar 
 
 

Sungai Lamaus
Sungai Lamaus